КАКВИ ВИДОВЕ КЕНГУРУ ИМА?
 Моделите се различават основно по позицията , в която е поставено бебето. Когато е предвидено за носене отпред, кенгуруто има две раменни презрамки , които поддържат платнена седалка. Бебето се поставя с лице към вас, много близо до гърдите ви. Този модел е много подходящ за новородени , тъй като осигурява най-голяма близост между майката и детето. В периода, когато бебето започва да държи главичката си изправена (около 3-ия месец ), можете да го носите в кенгуруто с лице навън , обърнато към посоката на движение.  Друг модел кенгуру позволява носене на гърба – по-удобен вариант, когато бебето е поотраснало и понатежало. Тази позиция дава възможност на вече поукрепналото дете да наблюдава света край себе си. 

